經數:一七三九

經名:新華嚴經論卷第十七

頁數:八三一

上      欄

三佛號解脫月者. 明妙慧分別心境解脫故.

四明所從來方者. 此是東南方之衆. 東南方

是巽位. 巽爲風敎. 爲言說. 以像此位以智慧

善說妙法敎化衆生令解脫故. 是故菩薩名

善慧. 世界名妙香華. 佛號解脫月. 此當善則

第六海幢比丘. 身心寂離出入息. 身出化

身遍法界故. 明寂用自在得寂滅神通

第七菩薩名智慧. 四義如前. 一明菩薩名智

慧者. 此第七不退住是成大慈悲門. 以智慧

成滿方能隨俗善入生死. 以此爲名. 二世界

名悅意華者. 以有智慧在於生死隨順六道

同事利生知根悅俗皆令得入法悅無憂故.

名 悅意華. 三佛號無上月者. 明諸行之中慈

悲爲首. 爲濟利衆生爲最勝故. 故號之名無

上月. 四所從來方者. 西南方也. 是坤位. 爲信

順. 爲母爲地爲衆. 明方便波羅蜜以大悲爲

母. 入於一切衆生生死之地. 同一切衆生之

利而敎化之令信順入正法故. 是故菩薩名

智慧. 世界名悅意華. 佛號爲無上月. 此當善

財第七善知識休舍優婆夷. 此云滿願. 以大

慈悲行滿衆生願故. 像此方西南爲母義. 表

悲位故

第八眞實慧菩薩. 四義如前. 一明菩薩名者.

以此第八童眞住中行願波羅蜜以眞實智慧

不謬誤衆生故. 二明世界名者. 世界名阿盧

那華. 此云紅蓮華. 此華赤白分明. 是其紅色

爲此位. 是第八住智增位. 明以大智隨願行

悲令智悲圓滿如紅蓮華赤白分明. 白表智

赤表悲故. 世界名紅蓮華. 表隨眞智處生死

中      欄

而無染. 如蓮華處水赤白開敷而可觀故. 三

明佛號星宿月者. 爲此位眞智朗明知根器

而了差別故. 佛號爲星宿月. 表了衆生差別

根性分明也. 四明所從來方者. 是西北方爲

乾爲父. 爲堅剛. 爲天爲圓. 白淨能現衆色. 咸

處其中. 以是義故. 菩薩名眞實慧. 世界名紅

蓮華. 佛號星宿月. 總明大智圓明能現衆生

根器差別如天現像品物分明. 此當善財第

八善知識仙人毘目瞿沙. 此云出聲可畏. 明

眞智圓明出語衆邪可畏. 仙人者. 爲表此位

智增無染故. 又表得智同邪見故

第九無上慧菩薩. 四義如前. 一明菩薩名

者. 以此位是力波羅蜜法王子住處善說法

故. 名無上慧. 二明世界名者. 所以世界名那

羅陀華. 那羅者此云人也. 陀云爲持. 爲此華

香潔殊妙人持帶佩. 表此位菩薩以善說妙

法殊妙聞之者得戒定慧解脫解脫知見五分

法身之香人皆持頌帶佩故. 世界名那羅陀

華. 三明佛號淸淨月者. 爲此位菩薩善說法

故. 爲大法師能淨自他煩惱故. 佛號淸淨月.

四所從來方者. 是下方之衆. 明下方是金剛

是水是風輪能持世間故. 表此位菩薩善說

妙法能持世間軌度法則令人倣學. 是故菩

薩名無上慧. 世界名那羅陀華. 佛號淸淨月.

此位同善財見勝熱婆羅門. 昇刀山入火聚.

隨諸天人所來見者. 皆道而去. 此明菩薩

智滿同邪攝諸異道令入正見

第十堅固慧菩薩. 四義如前. 一明所以菩薩

名堅固慧者. 以此位是[&FFFF]#頂住行智婆羅蜜.

下        欄

能堅固利益一切衆生. 以爲其名. 二世界名

虛空華者. 以智慧日照明世間及出世間總

無依住. 以此爲名. 三明所以佛號明了月者.

以此位大智圓明普照世間無不明了. 以此

爲名. 四所從來方者. 是上方之衆. 上方者爲

虛空. 爲日月星辰. 表大智無依不依空有明

鑒萬像如日月星辰. 此位是善財童子見師

子幢王女名慈行童女. 師子幢王女者. 明智

悲圓滿. 以此十住一終已生在佛家會融十

法悲智一終圓滿也. 以從初住創生佛家. 修

智行悲. 卽王女慈行. 十地修悲已滿. 於十一

地初以悲行智. 卽佛母摩耶. 幻生諸佛. 是大

智. 母是大悲. 廣意至文方悉明. 如下十段頌

文. 隨文可知. 一依如前科文釋過. 已上菩薩

名. 世界名. 十箇佛果. 總是此十住之中隨位

進修因果之號. 約隨方而表法. 約入法而成

名. 如上配之可知

十住品第十五

將釋此品約作五門分別. 一釋品名目. 二釋

品來意. 三明品之宗趣. 四都會斷惑次第. 五

隨文釋義

一釋品名目者. 此品說十種住門名爲十住

品

二釋品來意者. 爲前品是偈[&FFFF]#勸修之門. 此

品明正擧修行十住之行. 是故此品須來. 十

住者. 生諸佛大智慧中住. 入此住永不退還

故. 名之爲住

三明品之宗趣者. 明此品說十種住二十種

進修因果爲正宗. 又住佛所住以爲正宗. 明

經數:一七三九

經名:新華嚴經論卷第十七

頁數:八三二

上      欄

此十住位中各有兩種因果. 各各當住之中.

初擧十法. 是欣趣增上之緣. 後擧十法. 是當

住之內修學之果. 如文具明

四都會斷惑次第者. 如初發心住治地住修

行住. 此三種住中. 明總修出世間心破諸世

間煩惱纏縛. 其世間煩惱如善財所頌. 根本

煩惱有十. 隨煩惱總有六. 其十種根本煩惱

者. 一欲. 二色. 三無色. 此是三界根本所縛

處. 四□慢. 五諸趣. 六愛. 七愚癡. 八貪. 九□.

十心魔王. 爲十. 又隨煩惱總有六者. 一諂. 二

□. 三疑惑. 四□. 五嫉. 六□盈. 善財頌曰. 三

有爲城郭. □慢爲垣牆. 諸趣爲門戶. 愛水爲

池塹. 愚癡爲闇覆. 貪□火熾然. 魔王作君主

童□依止住. 貪愛爲徽纏. 諂□爲□勒. 疑惑

蔽其眼. 趣入諸邪道. □嫉□盈故. 入於三惡

道. 此約內心所趣. 不約身見邊見見取戒取

邪見. 內心成智.  諸見自是解脫. 以一乘敎體

但約悟無明而成大智用諸見而作自在. 以

此不論五見. 如十信位. 文殊師利問法首菩

薩有十一種煩惱. 云何爲十一. 一貪. 二瞋. 三

愚癡. 四慢. 五覆. 六忿. 七恨. 八嫉. 九□. 十□.

十一諂. 如般若經中五蘊十二緣等. 如上煩

惱以十住中初發心住治地住修行住此三

住. 一時頓成根本智慧. 卽如善財於妙[&FFFF]#山

上見德雲比丘. 得諸佛智慧光明門. 卽除已

上世間諸煩惱障. 以成佛智慧光明故. 如善

財妙[&FFFF]#山上信眼明淨智光照耀普觀境界離

一切障. 此是初發心住. 第二海門國見海雲

比丘. 除心境迷眞作十二緣生. 障令無障. 故

中      欄

卽見海中有佛出現說普眼經. 明見自他十

二緣生成大智海. 是佛義故心境. 總是經故.

明前得佛智慧觀十二緣生成大智海心境普

周自在遍故. 此是治地住. 以十二緣生治令

成如來智地故. 第三海岸國見善住比丘. 除

心境不明淨障. 得菩薩無□解脫門. 能見一

切衆生根器業行死此生彼. 悉皆明見. 此是

修行住. 於此三種住中. 明得出纏心自在故.

總以十信心. 自信一切三界分別無明是根

本不動智佛. 於初發心住中. 以自在決定解

力信眼淸淨智光. 照耀普觀境界. 離一切障

契會悟入十住初心. 以隨位進修中安立五

十箇佛果次第法門方便. 皆不動智以爲根

本. 已上初發心住治地住修行住. 明得十住

中出纏心勝. 是故善財三善知識. 皆是比

丘. 明離纏解脫. 表此三住位中行相故. 第

四生貴住. 明對治世間法則及生死煩□不

自在障令自在故. 卽如善財於市肆之上見

彌伽長者說輪字經. 卽表生死市?鬧而常

寂. 於一一字猶如車輪. 一多圓滿互體相

成. 又如帝釋寶網互爲緣起. 映徹重重. 一

字之中有無盡字句. 爲世間名句文身. 引諸

未學以成敎軌. 卽俗士彌伽以成其行. 爲令

得出世心. 後須明世間靜亂緣起生死之性

萬法無生無滅. 及世間名字義理一切衆生

語言互相成就. 如古者伏義之類是也. 第五

具足方便住. 對治眞俗身邊二見. 令大智境

界不自在障故. 如善財見解脫長者入三昧.

名普攝一切佛刹無邊陀羅尼. 十方各現十

下      欄

佛刹微塵數佛國土海. 淸淨莊嚴總在身中.

卽明一切衆生身總含無邊佛刹體相無□.

爲明眞俗色相皆如光影互相容相. 無中邊

故. 欲令六十二見無邊諸見性解脫故. 第六

正心住. 對治智慧寂用不自在障. 卽如善財

見海幢比丘. 於經行地側結跏趺坐. 離出入

息無別思覺. 於其身上各隨身分. 皆出化身

如雲廣覆. 周遍十方隨應所見. 此明寂用無

□故. 已上總明世間出世間和會皆解脫故.

如是已後四波羅蜜. 入俗行悲令自在故. 第

七不退住. 治大慈大悲同行攝生不圓滿自在

障. 令圓滿故. 卽如善財於普莊嚴園見休捨

優婆夷. 謂善財言. 我有八萬四千那由他同

行眷屬. 常居此園. 明大悲位中行方便波羅

密. 同於八萬四千. 不可說一切衆生煩惱. 總

共同事敎化利益. 經云. 其餘衆生住此園者.

亦皆普得不退轉位. 明能行悲智行者悉同

此也. 第八童眞住. 對治處纏同事世間餘習

智不淸淨障. 令淸淨故. 卽如善財見毘目瞿

沙仙人. 表大智淸淨潔無所染故. 休捨優婆夷

與仙人住處名同. 俱是海潮處者. 明此悲智

一體染而不汚. 若隨悲修智. 猶有習氣染境

之心. 卽此第七第八兩位和會一終是也. 若

也隨智行慈無有染習. 卽師子幢王女慈行

童女是. 可以思之得見其意. 第九法王子住.

對治說法不自在障. 令自在故. 卽如善財見

勝熱婆羅門. 以□刀山. 入於火聚. 行苦行

時. 隨天龍神人及非人來者無不獲益而已.

十[&FFFF]#頂住. 對治悲智不自在淸淨障. 令得淸

經數:一七三九

經名:新華嚴經論卷第十七

頁數:八三三

上      欄

淨故.  卽如善財見師子幢王女慈行童女. 王

者智自在故. 女者表隨悲同事無染習故. 明

智滿從悲處世間故. 卽同事而無習氣故. 已

上十種對治. 皆一念心上初發心時一行之

中一時之內無前後際. 對治十種障法成一

法心一智慧. 一行之中十十無盡法門. 皆以

自心不動智佛爲體. 以法事之中. 具此十種

無盡法門同別一多自在故. 以此十種對治

一時令慣習自在故. 不同三乘權敎約劣解

衆生存世間三世之性說佛果在三僧祇之外.

以自心根本無明分別之種. 便成不動智佛.

以法界體用. 以爲信進悟入之門. 從信及入

位進修. 乃至經十住十行十□向十地十一

地. 總不離本不動智佛. 不離一時一念一法

一行上. 而有無邊無量不可說不可說法界

虛空界微塵數法門. 何以故. 爲從法界及根

本不動智上爲信進悟入故. 法合如然故. 如

龍女刹那成佛. 善財一生以取佛果. 法界無

性. 生爲一生. 非延促生故. 爲法界體無情

量延促長短去來今故. 請有信者. 應如是知.

如今成佛與過去未來一切諸佛一時成佛.

以法界智體無別時故. 如一□之水入大海

中便同大海無新舊水故. 故去情方見. 非

識心知. 如三乘中. 十住菩薩. 猶受三界分

段生死分. 學生空觀對治闡提不信障. 十

行菩薩. 分作法空觀修自利利他行. 對治聲

聞自利障. 十□向菩薩. 作法空觀. 成起大

悲願力垂形六道敎化衆生. 對治獨覺自度

障. 此明三乘中三十心菩薩對治地前三種

中      欄

障. 但除正使未除習氣. 十地菩薩斷其餘習.

如初地菩薩. 見自身眞如佛性故. 名見道位.

從二地至七地. 是修道位. 猶有功用而修其

行. 從八地至十地. 名究竟位. 不假功用任

運至佛果故. 又如三乘中. 十二住地. 一種

性住. 十解行是. 二解行住. 十□向是. 三歡

喜住. 初地是. 四增上戒住. 二地是. 五增上

意住. 三地是. 六道品相應增上慧住. 四地是.

七諦相應增上慧住. 五地是. 八緣起相應增

上慧住. 六地是. 九有行有開發無相住. 七地

是. 十無行無開發無相住. 八地是. 十一無□

慧住. 九地是. 十二最上菩薩住. 十地是. 又如

三乘中地前三賢菩薩. 得伏忍. 十地與佛地

得寂滅忍. 又望勝□經. 羅漢□支佛淨土菩

薩總是伏忍. 以空觀現行十使不起. 爲不識

無明住地煩惱. 故名不識. 云何名斷煩惱.

但伏現行不起. 得三種意生身. 受三界外

變易生死. 如是菩薩爲行六波羅蜜得六神

通. 福德神通□服人天唯非修佛果法界門

故. 是門外三車仍在草菴聲聞□支佛三乘

菩薩. 不同其德出三界行六神通. 名相似. 六

波羅蜜功德果報不同故. 如是三乘六通菩

薩等. 於大方廣佛華嚴經不聞不信. 如此經

云. 設有菩薩經無量億那由他劫修六波羅

蜜得六神通. 猶不聞此華嚴經典. 猶名假名

菩薩. 不眞菩薩. 設復聞時不入. 如法華亦然.

如三乘中三種意生身者. 一初二三地名三

摩跋提樂法意生身. 二四五六地名覺法自

性意生身. 三七八九十地名種類俱生無行

下       欄

作意生身. 欲廣引云云自有三乘敎自明. 約

會對治如是. 如此一乘敎. 都無如上三乘之

趣. 以爲根本無明住地煩惱. 便爲一切諸佛

不動智一切衆生皆自有之. 只爲智體無性

無依. 不能自了會緣方了. 云何爲會緣. 有三

種緣. 一會苦緣. 遇苦方能發心. 二會樂緣. 久

處人天內心明慧達世樂果生死無常方始心

眞. 三見佛及一乘菩薩而心能發心. 心佛種

智. 以會三緣. 近正善知友. 而能自覺無明本

是佛智. 三乘同然. 爲意樂淺深各別. 以因本

智上而生信心. 約本智而爲悟入. 以不離本

智故. 於初發心住卽五位齊周. 雖列十住十

行十□向十地十一地行位法門進修軌度.

如王寶印一印無差. 以一心大智之印. 印無

始三世. 總在一時. 無邊諸法智印咸遍. 以智

等諸佛故. 以智等衆生心故. 以智等諸法故.

以智無中邊表□三世長短近遠故. 爲智過

虛空量故. 如世虛空無所了知. 如無分別智

虛空. 一念而能分別過虛空法門. 是故經言.

一切虛空猶可量. 諸佛境界不可說. 以是義

故. 以自心根本無明體用. 而見不動智與一

切諸佛. 及以一切衆生同一體性同一境界

同一智海. 以是發心之初住佛種智家故. □

發心時卽於十方現身成佛. 如初發心功德

品自明. 以是義故. 於此十住位中入初發心

住者. 住一切諸佛智慧大悲海境界中. 住卽

五位通修. 以初住及十地不離一佛智慧境

界故. 但明生熟慣習勝劣. 安立住地之名. 爲

智體之中非三世情攝故. 一如龍女一刹那

經數:一七三九

經名:新華嚴經論卷第十七

頁數:八三四

上      欄

之際已具三生普賢行滿佛果亦就. 如文殊

師利菩薩頌云. 一念普觀無量劫. 無去無來

亦無住. 如是了知三世事. 超諸方便成十力.

明知三乘三祇出世成佛是權方便敎. 此敎

約實法. 不說以願力成佛等事. 設以願力成

行. 還以約實成佛. 不說以願力暫成故. 是故

當知從十住中初入位菩薩卽五位通修. 爲

十住行相通有十行十□向十地等法門故

如十住中七八兩住. 還修悲智. 九住中是法

師位. 中悲智圓滿. 如是五位行相相似故. 如

善財十住中善知識. 一一智慧境界皆悉無

極. 但爲約法身大智大悲之上法具無盡. 須

當安立五位行門. 總是一心一智一時智等

遍滿所行之道. 是故起信進修行者. 於大

智境界. [&FFFF]#作三世遠近延促之見. 違智境界

故. 失本大智之境. 逐情識故. 隨相轉故. 此會

第四斷惑次第竟. 如此五位斷惑次第. 如空

無時. 如圓鏡頓照. 如摩尼寶能同衆色. 如一

□之水入大海中等同無二. 以大智慧之圓

鏡普印諸作. [&FFFF]#不皆成無作用之大用故 . 無

三世之一時故

五隨文釋義者. 長科爲六段. 第一從爾時法

慧菩薩已下至彼菩薩住我今當說. 此一段

經有十九行半經. 明法慧菩薩入定諸佛加

持分. 第二從出定後. 明正說十種住名目分.

第三有十法. 明正說發心之因分. 第四有十

法. 明初發心所緣如來十種勝智分. 第五明

說敎威感大地震動分. 第六明以偈歎法分.

第一從法慧菩薩入定諸佛加持分中於中大

中      欄

意有十. 一釋菩薩名. 二明入三昧之意. 三明

三昧之力. 四明十方佛來現其前與法慧同

號. 五明十方佛與力共加. 六明毘盧遮那如

來往昔願力使然. 七明法慧菩薩自善根力

能入三昧. 八明入定因緣. 九明十方諸佛與

智. 十明法慧出定演說十種住門. 一釋菩薩

名者. 如十信位中菩薩名者下名悉同. 名之

爲首. 爲明信心以信爲首. 此十住位中. 已生

諸佛智慧家故. 下名悉同. 名之爲慧. 明入聖

法流中得佛智慧同佛知見善簡正邪契會正

法. 名之法慧也. 自己不能同諸佛智慧知見

者. 自邪未明焉能簡他邪見也. 是故此位能

同一切諸佛知見故. 得一切同名法慧佛而

現其前. 以爲印信定其詮表也. 以與十方諸

佛智慧同故. 二明入三昧之意者. 如十信位

中. 且以生滅心. 信自心所有無始無明能分

別心. 便卽信爲自心根本不動智佛. 未有方

便三昧合其體用故. 是故十信位中十箇世

界. 皆名爲色. 爲十信未入法性之流以生滅

心而信解故. 故十箇世界名之爲色. 如此十

住位中. 以方便三昧無比掉心能現自體無

生滅智慧故. 是故一切修道者. 初以聞解信

入. 次以無愚契同. 依本無作用之本智慧故.

須入三昧. 以淨攀緣染習力故無作眞智方

明現故. 以是義故須入三昧. 三者云正. 昧云

定也. 總云正定. 正定者無比掉也. 無思所覺

境界. 亦無攝持伏滅心也. 無欣無厭. 任性無

思. 任理不作. 智自明矣. 是名方便. 是名無

量. 以淨無量妄想故. 不可以情量思度所知

下      欄

故. 故名無量方便三昧. 三者正也. 昧之云定.

明情識昧正智自明. 如色無色界三昧. 皆以

息想慮而得之. 聲聞緣覺三昧. 修厭患觀而

對治. 樂觀空而滅悲智. 以寂滅爲樂. 權敎菩

薩樂觀空而行六度. 離苦本而生淨國. 設有

他此界者. 言留惑而化衆生. 皆非法爾合然

無出沒故. 以此義故. 此方便三昧者. 爲一切

衆生迷法界體用. 五欲情生. 以不造作心現

本智故. 便將根本定體淨所妄情. 名爲方便.

非是別於眞外別有假安立之定名爲方便.

譬如以水精寶能淸濁水. 爲珠淨緣現本淨

水. 非是珠能作得淨水. 方便三昧亦復如是.

爲以萬法無作本自淨緣現得本自無作智慧

力故. 故名方便. 但人天外道三乘所有因果.

皆有所作. 以此所生皆有處所. 皆有果報廣

狹淨穢差別等事. 於此華嚴一乘法門. 以無

住無作任性法門. 所有其生無依智無依止

心. 約智生身稱眞法界. 於一切衆生前對現

色身. 然其體相無有去來. 然亦不作神通變

化之身. 雖然普現三世一切業果. 在刹那之

中. 然亦不住三世遠近及刹那之見. 於此經

所作三昧智慧一切境行. 總是任理智之運.

爲非有修欣厭之法也. 三明三昧之力者. 其

力有五. 一定體能淨欲遍周力. 二定能顯智

慧同佛力. 三定能同佛身相名號現前力. 四

定能契佛所知見得諸佛共所加持力. 五定

能生在如來家爲眞佛子住佛智慧家力. 一

定體能淨欲遍周力者. 爲以此無作定體而

能淨諸欲. 忘心身同於虛空無表□. 遍周虛

經數:一七三九

經名:新華嚴經論卷第十七

頁數:八三五

上      欄

空法界故. 二定能顯智慧同佛力者. 爲無作

用定能現無作用自然慧故. 爲一切衆生皆

具足如來自然智慧. 爲迷境情起緣五欲心

障故. 以修無作定爲方便. 佛智自然智便現

故. 三定能同佛身相名號現前力者. 爲以無

作定顯得自法身智身無作白淨無垢與一切

諸佛法身智慧合故. 是故十方各千佛刹微

塵數諸佛. 同名法慧. 而現其前. 以智慧契會

同佛知見故. 是故皆佛號與自己同名爲法

慧. 云十方各千佛刹微塵爲數量者. 爲明隨

位進修智慧遍周昇降之數. 十行之中云萬

佛刹塵. 十□向位中云百萬佛刹微塵. 以彰

智慧昇進. 爲對迷時卽不可說刹塵煩惱. 爲

對悟時卽不可說刹塵佛國及佛智慧也. 四

定能契佛所知見得諸佛共所加持力者. 諸

佛加持有七. 一同名號加持. 令不疑故. 二言

[&FFFF]#加持. 令入位者心安隱故. 三毘盧遮那師

弟加持. 彰本願故. 四神力加持. 與本師會同

本神智慧故. 五自善根力加持. 以自修方便

定顯本智慧故. 六得十方同號佛皆與十種

智力加持. 以說法同諸如來辯無□故. 七得

十方同號諸佛手摩其頂加持. 明至佛知見

之頂許可不謬故. 有是七種加持也. 五定能

生在如來家爲眞佛子住佛智慧家力者. 爲

以無作定體顯本智慧同諸如來解脫智慧

故. 第二從出定後. 明正說十種住名目分者.

於此分中義分. 爲三段. 第一有十法明正說

發心因. 卽是見佛身色端嚴. 或聞敎誡等是.

第二有十法. 明初發心住所緣如來十種勝

中      欄

智. 幷取此位十法. 至下十住之終. 餘有二百

箇法門. 共成十住之位. 一一住內皆有二十

箇法門. 十法以成當位之門. 十法以爲昇進

之行. 經文自具不煩更釋. 第三約知分劑以

行行之. 第五明說敎威感大地震動. 從此段

中科爲七段. 一明大地六種十八相動. 二明

天雨十種供養. 三明總結十方同說.  四明十

方威感遠近. 五明十方同號菩薩咸來作證.

六明十方佛果名妙法. 此明從妙慧而說此

法. 七明法慧承威說頌. 第七明承威說頌者.

於此段中總有二百行頌. 以歎十住位中二

百箇法門. 文自具足. 不煩更釋也. 如[&FFFF]#頂住

者. 如將淨文從頂而[&FFFF]#遍身而下如此位菩

薩. 以法界智無中邊體等虛空界. 以對現一

切衆生宜應現前身一時等雨法雨無不[&FFFF]#注

故. 故名[&FFFF]#頂住. 亦爲登此位時. 十方諸佛手

[&FFFF]#其頂. 亦名[&FFFF]#頂住

梵行品第十六

將釋此品約作三門分別. 一釋品名目. 二釋

品來意. 三隨文釋義

一釋品名目者. 何故云梵行品. 梵者此云淨

也. 以其淨行利衆生故. 常居世間行一切行.

化利衆生. 無行可得. 則無行不淨. 是故名爲

梵行也. 又約能問之主. 名曰正念. 無念之

念. 名爲正念. 隨行無念. 名爲正念. 行念總

無. 以斯益物名第一義天. 以天有慈名爲天

子. 又約能說之人. 名爲法慧. 隨行無念名之

爲法. 以法簡情名之爲慧. 起情乖理名無法

慧. 達理情亡名爲法慧. 今約能問之主所說

下      欄

法人及所說法. 總名淨行品者. 均分理敎

義

二釋品來意者. 前品明住佛無所住之門故？

還行無行之行. 是故此品須來. 無住之住名

爲佛住. 無行之行利益無衆生之衆生. 名爲

淨行. 是故此品須來

三隨文釋義者. 科此一品經. 約作七門分別.

第一爾時已下三行. 是正念天子所請分. 第

二法慧菩薩已下. 至佛法僧戒可兩行半經

正擧十法. 以爲所觀之緣. 第三應如是觀已

下. 至如是觀已. 有二十六行半經. 是正行觀

法. 第四從於身無所取已下. 至名爲淸淨梵

行. 於中可有十行經. 通觀三世及身受想行

識佛法悉平等具足一切佛法分. 第五復應

修習十種法已下. 至永斷習氣智. 於中可三

行半經. 正擧如來十種智力令修習分. 第六

於如來十力已下. 至不心果報. 於中可三行

經. 勸修十力有迷諮問幷起大悲分. 第七了

知境界已下. 可四行半經. 明了法如幻觀終

獲益成佛分. 如是依如上觀行令身口意業

佛法僧戒受想行識身邊二見三世遠近總

無. 又令能觀所觀心. 總無不比不掉. 不生不

滅. 任理無思. 如來十種智力因斯而現. 夫佛

智非比. 只爲迷心逐相情虧也. 智現一體非

遙也. 智現報障. 都亡十方廓然自在. 處塵不

爲小周空不爲廣窮其跡也. 十方無纖女之

□興其用也. 不出刹那之際. 法身遍周等虛

空而無盡. 若存其有卽一切刹海現色像重

重. 若致其無萬境不可窺. 其體以不思不爲

經數:一七三九

經名:新華嚴經論卷第十七

頁數:八三六

上      欄

而知. 衆法. 將不造不作而辦. 大功. 非生死變

其志. 非苦樂移其性. 若非神之稱理者. 不可

以情想. 知不可以滅心得. 以此如來設淨行

之敎. 觀法盡也. 正法當興. 諸見亡也. 佛智方

起. 是知見亡智應名初發心時便成正覺. 成

就慧身不由他悟. 是故後學之士應法修行.

不可以逐境比淪迷流永劫. 更欲解其上義

慮將言□障理以亂後學之心. 但如上所說

之經多小自然恰中. 如一百四十願名淨行

者十信位願中以成世間. 知見萬法以爲淨

行. 此十住位中. 以行體無爲. 名爲淨行. 以

此淨行用成智用. 自在. 此淨行品成十住中

初發心之佛果然. 亦爲已後十行十□向十

地等. 作佛果故. 從此無性之行行淸淨故. 一

切諸行皆淸淨故. 諸行淨卽智慧淨. 智慧淨

故其心淨. 心淨卽諸法淨. 諸法淨故名法界

淨. 法界淨卽其衆生淨. 衆生淨卽佛國土淨.

行此法平等者. 名爲淨行也

初發心功德品第十七

夫以初發心之士功德難量. 擧等虛空無以

比其類. 磨盡刹塵無以酬其匹. 虛空但明無

相之大. 一切刹塵但明形破之廣焉. 能對其

菩提心之福智之境. 其智也. 於刹那之際滿

十方. 現身如雲狀. 因陀羅網妙像相入光影

重重. 各各以一言音普周法界. 說等衆生. 敎

門如雨. 灑衆生心得淸淨樂. 爾其福也. 妙相

莊嚴與華藏而同其體. 爲初發心之際與十

方諸佛等住無盡劫海. 在刹那之中延促相

似. 如一小流入大海中與大海等. 以水體不

中      欄

別故. 如初發心菩薩□入諸佛大智慧流中

等佛功德故. 爲初入與究竟時無延促. 又智

慧一故爲誓度衆生悉令成佛. 志願等故. 又

如十方世界盡末爲塵. 一一塵中. 有無量佛

刹無量衆生. 如菩提心大智慧身. 於一刹那

際等一切刹塵. 供養諸佛敎化衆生. 一時等

遍. 但以智慧力故. 法如是故. 智遍周故. 亦不

作神通變化之想. 初發心菩薩志樂廣大. 與

佛界衆生界等無限量故. 故今此品所歎初

發菩提心. 以十種功德廣大難量無比不可

喩. 於此佛果根本不動大智不思議法界乘

而發心者. 如輪王大子初生之時具足王相.

如師子王之子威勢與父相似體不異故. 如

初發菩提心菩薩. 初生如來智慧種性家時.

智慧所知不異佛故. 三世時劫無延促見不

異佛故. 志樂廣大敎化衆生不異佛故. 從初

發心乘如來一切智乘. 不出刹那際成等正

覺. 敎化衆生不異佛故. 設於三乘順世情敎

說三祇劫而成佛者. 畢竟□心入此一切智

境界乘. 方得成佛. 如法華經. 卽是所□三乘

入一切智境界之敎. 如龍女一刹那際三生

成佛者是也. 一切衆生總須悟此法方得成

佛. 不可取如來三乘中順世方便之言. 以法

如是故. 如此品下文云. 初發心菩薩□發心

時. 卽爲十方一切諸佛所共稱歎. 卽能說法

敎化調伏一切世界所有衆生. 乃至示現成

佛等. 廣如此品下文所說. 此品之內長行總

有四十段經意也. 頌有二百四十二行. 以歎

初發心菩薩之功德. 其文如下. 將釋此品. 約

下      欄

作三門分別. 一釋品名目. 二釋品來意. 三隨

文釋義

一釋品名目者. 此品初發心功德品者. 創始

發心見無古今. 名之爲初. 無心智應. 名之爲

發. 身邊見盡. 名之爲心. 不爲而成大果. 名之

爲功. 但化利一切不欣來報. 自獲無邊妙相

莊嚴故. 名之爲德. 又福智遍周. 名之爲功. 事

無不達. 名之爲德. 品者均分義. 二釋品來意

者. 前品說有淨行之功. 此品所明淨行之中

無邊功德. 是故此品須來. 三隨文釋義者. 復

分二門. 第一長科經意. 第二隨文解說. 第一

長科經意者. 從初爾時已下至品末已來. 長

科爲四十段. 一爾時已下. 至其量幾何有一

行半經. 是天帝請說發心功德分. 二法慧菩

薩言已下. 至而爲汝說可三行半經. 明初發

心功德甚深十種難知許說分. 三佛子已下.

至無能量者可有五行經. 明一人所供十方

各一阿僧祇世界衆生. 幷令淨持五戒且擧

功德廣大難量分. 四法慧菩薩已下. 至亦不

及一有五行經. 明將前所有廣多供養功德

不可比對初發心功德無比喩分. 五佛子已

下. 至唯佛能知有十行經. 且擧如上功德廣

大分. 六法慧菩薩言已下. 至亦不及一. 可兩

行半經. 明前功德不可比對. 初疑心功德喩

分. 七何以故已下. 至無上菩提之心. 於中有

十五行經. 明初心菩薩爲起無限心敎化一

切衆生不斷佛種性分. 八佛子復置此喩已

下. 至可知邊際. 可有七行經. 且擧速行邊際

可知分. 九菩薩初發心已下. 至三□三菩提

經數:一七三九

經名:新華嚴經論卷第十八

頁數:八三七

上      欄

心. 可有十五行經. 明初心菩薩所知世界境

界無限難知分. 十佛子復置此喩已下. 至可

知邊際. 可有六行半經. 且擧速知劫數成壞

廣多可知分. 十一菩薩初發心已下. 至了知

一切劫神通智. 可有十六行經. 明初發心菩

薩了劫成壞難知分. 十二復置此喩已下. 至

可知邊際. 可有六行經. 且擧所解廣大猶可

能知分. 十三菩薩初發心至三□三菩提心.

可有二十二行經. 明初發心菩薩知解廣大

難知分. 十四佛子復置此喩已下. 至可知邊

際. 可有六行經. 且擧知衆生根廣多猶能可

知分. 十五菩薩初發心已下. 至三□三菩提

心. 可有五行半經. 明初發心菩薩善知衆生

根性廣大難量分. 十六佛子復置此喩已下.

至可知邊際. 可有四行經. 且擧所欲樂廣大

猶能可知分. 十七菩薩初發心已下. 至三□

三菩提心. 可有六行經. 明初心菩薩所知

一切衆生欲樂廣大難知分. 十八佛子復置

此喩已下. 至可知邊際. 可有四行經. 明且擧

所知衆生方便廣大猶可知分. 十九菩薩初

發心已下. 至菩提心. 可有六行經. 明初心菩

薩善知一切衆生種種方便廣大難知分. 二

十佛子復置此喩已下. 至可知邊際. 可有三

行經. 且擧所有一切衆生心廣大猶可知分.

二十一菩薩初發心已下. 有五行半經. 明初

發心菩薩知一切衆生差別心廣大難知分.

二十二佛子復置此喩已下. 至不可得知. 有

四行經. 且擧所有衆生業廣大猶可知分. 二

十三何以故已下. 至三□三菩提心. 可有三

中      欄

行經. 明初心菩薩知衆生差別業廣大難知

分. 二十四佛子復置此喩已下. 至可知邊際.

有七行經. 且擧知衆生煩惱廣大猶可能知

分. 二十五菩薩初發心已下. 至三□三菩提

心. 有十六行經. 明初心菩薩所行一切衆生

煩惱廣大難知分. 二十六佛子復置此喩已

下. 至亦復如是. 可有九行半經. 且明供養廣

大難知猶知分. 二十七佛子於汝意云何已

下. 至亦不及一. 可有三行經. 明初發心功德

廣大難知分. 二十八佛子復置是喩. 至亦復

如是. 有十行半經. 明且擧供養及起塔高廣

猶知分. 二十九佛子此前功德已下. 至發是

心已. 有六行半經. 明初心菩薩供養廣大難

量分. 次直就法說分. 三十能知前際一切諸

佛已下. 至能與諸佛平等一性. 可有四行經.

是明初發心已能知三世諸佛. 成佛及涅槃

智慧平等分. 攝功德分. 三十一何以故已下.

至知一切衆生三世智故發心. 可有九行經.

明菩薩初發心志意所心甚深深廣分. 三十

二以發心故已下. 至得法界一切諸佛說法

智慧. 可有六行經？明菩薩發心已得三世一

切諸佛憶念與法及自力昇進分＞得果佛因

佛. 三十三何以故已下. 至卽得一切佛智慧

光明. 有十行半經. 明□初發心菩薩成佛利

生同三世諸佛分. 化用分. 三十四此初發心

菩薩已下. 至於諸法界心無所著. 有四行半

經. 明初發心菩薩志樂所知世間出世間法

無著分. 三十五爾時佛神力故已下. 有三行

半經. 明大地動分. 三十六天雨衆華已下. 有

下     欄

兩行經. 有諸天興供分. 三十七是時已下. 有

四行半經. 明十方同號佛來現其前歎譽許

可法同分. 三十八汝說此法時已下. 有五行

經. 明說此法時十方各過萬佛刹微塵數菩

薩發心受記分. 三十九如此世界已下. 有九

行半經. 明十方所說法人及法一時同說分.

四十爾時法慧菩薩已下. 有六行半經. 明法

慧菩薩觀欲所緣之法說頌稱歎分. 已下頌

文有二百四十二行. 四行一頌. 其頌有六十

段頌都計有二百四十行. 末後兩行頌. 總結

頌意. 歎勸發心. 有一百六十八行. 是總都歎

佛果以來. 五位及信等諸法. 明初發心者志

樂智德總含一切諸佛智德.  體用始成. 一念

初發心菩薩位也. 方明初發心境與心不二.

若志樂女□不似如來所修法身悲智願行

者. 不名初發心菩薩故. 以此初頌有一百六

十八行. 且總歎信等六位因果及如來智德.

總歎令初發心者法之相似. 然後七十四行.

頌始重頌前四十段中. 校量發心功德廣大

之量

新華嚴經論卷第十七

新華嚴經論卷第十八

長者李通玄撰

第二隨文解釋者. 如前□量初發心功德四

十段文中. 最初一段帝釋請. 如文可知. 第二

文中. 擧初發心有十種廣大難知法. 如文可

經數:一七三九

經名:新華嚴經論卷第十八

頁數:八三八

上      欄

知. 第三段中. 正擧供養廣大. 第四段中. 正

明將人所供不可□量如歌羅分者. 是將多

比少. 不如喩如析人身上毛作百分. 將前人

所作功德. 不如初發心菩薩百分毛中一分

毛許功德. 又云. 優波尼沙陀分者. 謂少許相

近類之. 無限善根不可將有限比對. 餘如文

自明. 第五段中云敎修十善道者. 身三口四

意三. 是欲界生天善上者云四禪色界業也.

初禪滅憂. 二禪滅苦. 三禪滅喜. 四禪唯寂靜.

云敎住四無量心. 此是有爲中慈悲喜捨. 云

敎住四無色定. 此是無色界定. 已上是三界

中善業. 云敎住須陀洹果謂. 初斷見惑捨異

生性. 初獲聖性入聖行流故. 故名入流. 云敎

住斯陀含果. 此云一來. 謂此聖者雖斷欲界

六品惑. 然爲有餘. 三品未斷. 令此聖者一度

來欲界生故名一來果. 云敎住阿那含果. 此

云不還. 謂斷欲界九品惑盡. 從此生色界. 更

不來欲界受生. 故名不還. 此十使中. 見道疑

未能明了不入羅漢果. 如十使煩惱. 一身見.

二邊見. 三見取. 四戒取. 五邪見. 已前五爲利

使. 已後五爲鈍使. 見諦斷. 六貪七瞋. 八癡.

九慢. 十疑此五鈍使. 能迷隨行之事. 此之十

使. 前五利使. 須陀洹見諦之後. 伏之不起.

後五鈍使薄. 斯陀含斷欲界六種惑. 非無色

界貪. 於瞋癡慢三種. 微而且薄. 現行不生. 非

種無故爲上二界報且無瞋爲修定伏而現行

不起 . 須斯二果有厭患. 而不令增長. 常心出

世之心. 以此不成三界比淪種子. 阿那含厭

令永息. 唯有見道疑. 以見道不分明. 不能頓

中      欄

超三界業果. 阿羅漢爲見道無疑. 三界業果

一時盡故. 望前三果. 設斷九種煩惱. 唯有疑

在. 不得名爲斷煩惱. 爲見 諦. 無明未明. 總

名厭伏. 不得名斷. 又羅漢□支佛. 但欣出世.

淨土菩薩及空觀菩薩. 爲但欣出世行六波

羅蜜. 總是折伏現行無明. 不得名爲永斷煩

惱. 爲且以空觀折伏無明. 不了無明從本已

來是不動智佛爲不了根本. 以空折伏使令

不起. 乃至十地但得意生身等. 不名以如來

一切種智生身. 以作十眞如等觀斷十種[&FFFF]#

重. 不了無明本是如來根本智故. 大用□寂

故. 一乘佛果敎中依佛果發心. 初發心時達

根本無明. 是根本無分別智. 成差別智大用

法門. 初心之上圓滿一切諸佛共所乘門. 名

乘一切智乘. 若智悲願行女釐不似佛. 信心

亦不成. 何肉住佛所住生在如來一切種智

家. 生爲佛眞子具諸佛事. 以智不異願行平

等大悲不異. 無限境界不異. 過去未來劫差

別與一念不異. 應如是定慧照之可見. 此是

口依佛菩薩正善知識依根本智發心. 如下

文□發心菩薩能於十方示身成佛者. 爲初

發心時. 乘如來不思議一切智乘. 得佛種智.

生如來法界之家. 乘佛一分之智慧大慈悲

勢分. 卽能如是示身成佛. 如下頌云. 菩薩於

佛十力中雖未證得亦無疑. 菩薩於一毛孔

中普現十方無量刹如是總明初發心菩薩之

德. 爲得如來一分智慧勢分如是. 如輪王大

子權統王政亦得自在. 一分與父王相似. 如

動地興供明法威力亦明. 大衆法悅心悅. 地

下      欄

動明心境體無二故. 境由心現故. 如十方各

過萬佛刹微塵數佛. 同名法慧來現其前者.

爲明與十方諸佛智慧合故. 萬佛刹塵者明

昇進修行啓迷悟法之量. 十信十十住百. 十

行千. 總是明昇進見諦解迷悟法之名. 如下

萬佛刹微塵數菩薩發心. 受過千不可說劫

成佛之記. 皆同號之爲淸淨心者. 亦明達如

是千不可說劫量法門總淸淨故. 故佛號淸

淨心. 非是實有如情所見長遠之劫也. 總明

當位隨迷悟法之名. 不是存其劫量之說如

妄情所見也. 自此已下直至品末如文. 自具

如文. 稱歎如是已下二百四十二行頌一百

六十八行. 總歎佛果及信等六位. 法門已下.

七十四行所歎此品之內□量發心功德廣大

難比. 如文具明. 隨文稱歎. 四行一頌准例知

之. 如是□量初發心功德. 設使以等虛空無

限境界. 以一切樂具總供養無限衆生. 皆令

得人天勝樂. 又敎令得四沙門果及□支佛

及三乘出世菩提. 如是虛空境界及所度衆

生雖等. 然未令所化衆生得成佛. 亦不可比.

於此敎中初發心乘如來大智等佛所行. 普

化衆生皆成佛故發菩提心. 以是義故. 所擧

境界廣狹不等. 所化衆生成佛不成佛不等

故. 不可爲比故. 是故此品下文云. 初發心菩

薩不於三世少有所得. 所謂若諸佛若諸佛

法. 若菩薩若菩薩法. 若獨覺若獨覺法. 若聲

聞若聲聞法. 乃至廣說如經. 但爲唯心一切

智於諸法界心無所著發菩提心. 略說菩提.

其法有四. 一聲聞菩提. 二緣覺菩提. 三權敎

經數:一七三九

經名:新華嚴經論卷第十八

頁數:八三九

上      欄

菩提. 四一乘菩薩佛果菩提. 前三□是出世

菩提. 佛果菩提是法身大智大悲眞俗萬行

法界圓滿菩提. 無出入故. 三乘菩提雖觀四

諦十二緣. 而亦未知四諦十二緣之實體. 非

獨二乘未知. 三種意生身菩薩位登十地. 猶

未能悉知. 唯一乘菩薩以智方知. 至十地品

具明. 至且略而總言. 三乘中觀苦集滅道及

十二緣生. 及行六波羅蜜菩薩. 厭苦欣眞但

心出世. 大悲菩薩方云留惑潤生. 一乘菩薩

以智觀四諦十二緣生. 無明卽智苦諦卽聖

諦. 於生死涅槃無解縛性. 是故此經名苦聖

諦集聖諦. 如是十聖諦十二因緣總是法界

自性無縛無解自在之緣. 不名無明. 不名苦

諦如是總觀萬法. 如是名爲一乘法界緣起

智悲自在任性緣生. 一切眼耳鼻舌身. [&FFFF]#不

皆是法界緣起自在法門. 一切諸佛知見神

通力. 以此而有. 但以禪定觀照諸波羅蜜而

顯發之. 是故學者應如是修如是悟入. 已下

頌文四行一頌. 如文自具. 不煩更解. 有智之

士隨文稱歎令衆發心

明法品第十八

將釋此品. 約作三門分別. 一釋品名目. 二釋

品來意. 三隨文釋義

一釋品名目者. 此品爲明前之昇須彌頂品

偈[&FFFF]#品十住品梵行品初發心功德品五品法

門已. 發菩提之心得廣大 功德. 此精進慧所

問之法有二義. 第一令前五品之法其心更

明. 第二令後所行之法轉勝明白. 故云明法

品. 爲明昇進前後法故. 是精進慧菩薩啓請

中      欄

法慧菩薩言. 所有大願悉使滿足. 獲諸菩薩

廣大之藏. 此明前所得法使令更明後之昇

進使令明白. 是修十行之向. 長 養本位十住

之法.

二釋品來意及名目如前

三隨文釋義. 分之爲二. 一長科經意. 二隨文

解義. 第一長科經意者. 約科爲三段. 第一初

爾時已下. 長行有三十三行半經. 通偈頌有

五十五行. 明精進慧菩薩請法分. 第二爾時

法慧菩薩已下. 有六行經. 明法慧菩薩許說

分. 第三佛子菩薩摩訶薩已下. 直至品末通

偈頌. 總明正說法分. 從初第一請法分中. 義

分爲二. 一科此一段經之文意. 二隨文解義.

第一科此一段經文意者. 約科爲三段. 第一

爾時已下. 至復次有十二行經. 明精進慧菩

薩初起請法門分. 第二如諸菩薩已下. 至菩

薩所行次第願皆演說有二十一行經. 明精

進慧菩薩幷擧當位應所修行之行及獲益.

重勸說守護法分. 第三爾時已下. 可有一行

經. 明精進慧以偈說重請分. 第二隨文解釋

者. 從初爾時者. 爾猶此. 云說此法時也. 精

進慧菩薩者. 約位加行成名. 此通十箇慧

之通稱. 爲今成此位之昇進. 必籍精進之

功. 慧者照燭義. 精進者無思義. 以無思之慧

照燭有作之功. 有作本自無功. 萬法本來自

淨. 萬法自淨. 名之爲精. 無功智應知根利生.

名之爲進. 此約成位進修之稱也. 菩薩者.

如常說也. 白法慧菩薩者. 白者明也. 明著名

言申其明也. 云昇一切智乘者. 明入此位也.

下      欄

以此位菩薩乘一切智乘生如來家入佛種智

爲佛之子□□諸佛之所攝受故. 明智相應

其與益故. 故云攝受. 云獲諸菩薩廣大之藏

者. 如十□向中智藏悲藏等十藏是也. 以何

方便已下. 正說中十十法門是. 云六通者身

通. 天耳通. 天眼通. 宿命通. 他心通. 漏盡通.

身通者. 於一刹那際身隨智用. 周遍十方對

現色身. 隨根普應. 天耳通者耳根常聞十方

一切諸聲. 天眼通者. 眼根常視十方一切[&FFFF]#

細等色. 宿命通者. 智隨三世一切衆生死此

生彼. 所作業行因果悉能知之他心通者. 一

念能知三世一切衆生心念所欲. 漏盡通者.

隨智遍知一切諸法而無情欲順癡心. 此

經又有十種通. 如十通品說. 三明者. 一宿命.

二天眼. 三漏盡. 是名三明. 四無畏者. 一一切

智無畏. 二漏盡無畏. 三說障道無畏. 四說盡

苦道無畏. 相好者. 此經十身相海也. 力無所

畏者. 十力也. 一是處非處力. 二業力. 三定

力. 四根力. 五欲力. 六性力. 七一切至處道

力. 八宿命力. 九天眼力. 十漏盡力. 是爲十.

三世業果名爲處. 了達非有名非處. 謂主頌

曰

善知衆生業因果  心定不動如山王

衆生根品上中下  欲樂種種各差別

種種世間諸性分  一切道法各不同

宿命遍知三世業  天眼十方無□了

隨諸分別滿十方  心無雜染常無垢

如是十種德自在  是名如來無畏力

十八不共者. 一佛身無過失. 二口無過失. 三

經數:一七三九

經名:新華嚴經論卷第十八

頁數:八四○

上      欄

念無過失. 四想無過失. 五心無不定常在三

昧. 六無不知已捨. 七欲無減. 八精進無減.

九念無減. 十慧無減. 十一解脫無減. 十二解

脫知見無減. 十三身業隨智慧行. 十四口業

隨智慧行. 十五意業隨智慧行. 十六智慧知

過去無□事. 十七智慧知未來無□事. 十八

智慧知現在無□事. 所言無過失者. 妙善相

應. 所言無減者. 所作善法常無忘失. 云一切

智智者. 云種種無盡智. 此明差別智無盡故.

如守護分中有二義. 一明初發心菩薩守護

一切諸佛法藏而能爲人演說. 二得天王夜

叉王如來法王等守護. 以偈重請分中有二

十二行頌. 初二行頌歎能說法主. 已下二十

行頌. 兩行一頌. 初兩行歎初發心菩薩智慧

福德超世獲益. 次兩行頌. 勸說昇進之行. 次

兩行頌. 明大智度衆生無著. 次兩行頌. 明衆

行無缺利生令佛種不絶. 次兩行頌. 明堅固

功成出離法勝法重勸請說. 次兩行頌. 明破

闇降魔之道. 亦願請說. 次兩行頌. 明如來所

得之法. 亦勸請說. 次兩行頌. 明云何演說如

來法. 末後兩行頌. 明云何令初發心無畏如

師子無著如蓮華. 第二許說分中法慧菩薩

所歎能問之人如文可知. 第三正說分中復

分爲二. 第一長科經意. 第二隨文釋義. 一長

科經意者. 從佛子菩薩已發一切智心已下.

至品末. 長科爲二十段. 第一從初佛子已下.

至住不放逸. 有十行經. 明十住十種不放逸

法分. 第二佛子已下. 至十種淸淨. 有十行半

經. 明住不放逸得十種淸淨法分. 第三佛子

中      欄

已下. 至能令一切如來歡喜. 有十一行半經.

明行十種法諸佛歡喜分. 第四佛子已下. 至

諸佛歡喜. 有六行經. 明安住十法分. 第五佛

子已下. 至令諸菩薩速入諸地. 有八行經. 明

行此十法速入諸地分. 第六復次佛子已下.

至而自莊嚴入菩薩地. 有十行經. 明入地昇

進分. 第七佛子有十種法已下. 至所行淸淨.

有八行經. 明淨行分. 第八菩薩旣得行淸淨

已下. 至十增勝法. 有八行經. 明昇進轉增分.

第九佛子已下. 至是爲菩薩十種淸淨願. 有

七行經. 明大願成行利生分. 第十佛子已下.

至守護無上法門. 有七行經. 明行十法令大

願圓滿分. 第十一佛子菩薩滿足如是願已

下. 至如應說法. 有八行經. 明十種無盡藏分.

第十二所謂知其所作已下. 至具足莊嚴波

羅蜜道. 有十六行經. 明菩薩知根利益分. 第

十三是時已下. 至令三寶種永不斷絶. 有五

十二行半經. 明行十波羅蜜利益衆生諸對

治分. 第十四所以者何已下. 至念念具十種

莊嚴. 可有十八行經. 明令三寶種不斷絶分.

第十五何者爲十已下. 至度脫無量無邊衆

生. 有三十行經. 明以十種莊嚴令見者發心

無空過分. 第十六佛子已下. 至如是自在力

已下. 有二十三行經. 明菩薩初疑心得與佛

平等法堪爲大法師分. 第十七假使有不可

說世界廣大道場已下. 至及護持法故. 有十

三行半經. 明處衆無畏說法自在身無映蔽

分. 第十八爾時已下. 可一行經. 明法慧以頌

歎法分. 第十九如此以頌歎法中有二十行頌.

下       欄

兩行一頌. 如文其義自具. 隨文稱歎卽得第

二十最下一行經. 明諸聞法歡喜大衆奉行分

第二隨文解釋者. 從正說分中佛子菩薩已

下二十段文中. 但隨經文義隱言幽方可解

之. 經文自顯處. 如文自具不煩更釋如文

中住於深定不比不擧者. 不比離聲聞滅盡

定. 亦離上二界自息慮禪. 如色界初禪. 滅下

欲界愁憂不生. 得一分輕安寂靜. 無欲界愛

有寂靜愛. 水災便至. 楞伽經云. 津潤妄想能

生內外水界. 以愛爲津潤故. 水災至. 如色界

第二禪. 能滅欲界憂苦不生. 得一分輕安寂

靜. 爲有覺有觀能緣靜境猶有. 火災便至. 如

第三禪. 無覺無觀有禪悅樂心有喜動. 風災

便至. 如第四禪. 身心寂滅離出入息. 喜動亦

無三災不至. 唯妙色身如白銀淸淨光潔. 衣

如金色. 四禪身長二十里. 衣長四十里. 以下

三禪倍倍減半. 如初會中以釋. 如是四禪皆

是息心令靜. 以爲勢分. 乃至空處. 識處. 無所

有處. 非想非非想定. 皆是破除昇進令念不

生住寂定故. 如是破色界淨色. 令成無色界

空識. 又破見空之識亦空. 名識處定. 又破識

空之見亦無. 名無所有定. 又破無有心. 此

無想之想亦無. 名非想非非想定. 如是上界

修禪. 皆是作意存情伏心不起. 不是任情無

爲無比無悼稱眞理智寂用自在不作而爲之

定也. 如欲界名攀緣五欲名掉. 色無色界定

名比. 又聲聞緣覺定名比. 空觀菩薩行六波

羅蜜. 生於淨土名掉擧. 如是三乘之定皆有

比掉. 爲垢淨未亡見道不眞有欣厭故. 二乘